|  |
| --- |
| ***Piano Man***  Singel av Billy Joelfrå albumet *Piano Man* |
|  |
| B-side | «You're My Home» |
| **Utgjeve** | 2. november 1973 |
| **Innspelt** | 17–20. og 26. september 1973 i Los Angeles |
| **Sjanger** | Softrock, folkrock |
| **Lengd** | 5:38, 4:30 (singel) |
| Låtskrivar(ar) | Billy Joel |
| **Produsent** | Michael Stewart |
|
| Billy Joel-kronologi |
|  | *Piano Man* | «Worse Comes to Worst»(1974)
 
 |

«**Piano Man**» er ein song av Billy Joel og den første singelen han gav ut. Singelen kom ut 2. november 1973 og han vart òg gjeven ut på albumet med same namn. Dette vart den første store hitten og er signaturlåten hans. Songen nådde 25. plassen på Billboard Hot 100-lista i april 1974.

Oversyn
-------

### Bakgrunn

«Piano Man» er ei oppdikta attforteljing av hendingar Joel opplevde då han arbeidde som barsongar i seks månader i 1972 i Executive Room i Los Angeles. Joel har sagt at personane han skildrar i songen er basert på verkelege personar. Joel hadde flytta frå New York til L.A. for å spele inn det første albumet sitt, *Cold Spring Harbor*, som vart øydelagd av ein mastering-feil av plateprodusentane på Family Productions, det første selskapet Joel hadde kontrakt med. Etter dette ønskte Joel å kome seg ut av denne kontrakten og singerte for Columbia Records, men fordi han alt hadde kontrakt med Family vart dette særs vanskeleg for han. Så Joel har forklart at han «gøymde seg» i baren og spelte under namnet Bill Martin, medan advokatane til Columbia Records prøvde å få han laus frå den første avtalen.

### Innhald

Versa i songen er sungen frå synspunktet til ein pianist i ein bar og fokuserer hovudsakleg alle andre i baren: ein gammal mann, bartenderen John, servitrisa, forretningsmannen og faste folk i baren som eigedomsmeklaren Paul og marinesoldaten Davy. Dei fleste av desse personane har øydelagde eller uoppfylte draumar, og jobben til pianisten er å få dei til å gløyme livet sitt for ei stund. Refrenget kjem frå folket i baren og seier «Sing us a song, / You're the piano man; / Sing us a song tonight. / Well, we're all in the mood for a melody, / And you've got us feeling all right.» 

### Utgjeving

Han vart først gjeven ut som det andre sporet på albumet *Piano Man* og sidan på fleire samleplater. 

Då songen vart gjeven ut på singel vart han rekna som for long av Columbia Records (5 minuttar og 38 sekund), så to vers vart kutta i to og sett saman til eitt, slik at singelen vart 4 minuttar og 33 sekundar lang. Songane vart òg miksa på ny der instrument som akustisk gitar og munnspel kjem tydlegare fram. Billy Joel referete til dette i den seinare songen «The Entertainer» der han syng «It was a beautiful song, but it ran too long / If you're gonna have a hit, you gotta make it fit / So they cut it down to 3:05.»

Komposisjon
-----------

Billy Joel skreiv og framførte songen i C-dur. Han går i ein 3/4 valsetakt, og byrjar med ein jazzaktig pianosolo, før piano- og munnspelintroen starta. Verset og refrenget består av ei fallande basslinje i C, som endar i ei D - G-vending. Instrumenta på versjonen frå 1973 er piano, munnspel, bass, trekkspel, mandolin og trommer.

Innhald
-------

### 7" US singel (1973)

1. «Piano Man» - (4:30)
2. «You're My Home» - (3:08)

Musikkvideo
-----------

Det vart laga ein video for songen i 1974, då songen var på sitt mest popuære. Han syner Joel i ein typisk amerikansk bar, der han framfører songen. Ein ny video vart filma i 1985, i omtrent same stil som den originale videoen. Den originale videoen nytta ein alternativ versjon av songen, medan den nye videoen nytta albumversjonen.

Popularitet
-----------

Då songen kom ut i 1974 vart songen ein mindre hit, men vart ikkje så mykje spelt på radio dei neste tre-fire åra. I 1977, då albumet The Stranger kom ut og Joel fekk det store gjennombrotet, vart songen raskt ein av dei mest velkjende og elska songane hans. Han vert i dag rekna som signaturlåten til Joel, dels på grunn av tittelen. Songen er framleis populær i dag og er den mest selde Joel-songen på iTunes (per februar 2014). 

«Piano Man» vart rangert på 421. plass på lista til Rolling Stone over dei 500 beste songane gjennom tidene i 2004 og på 429. plass på den oppdaterte lista frå 2010.

Lister
------

| Liste (1973–1974) | Plassering |
| --- | --- |
| Australia | 20 |
| Canadian Singles Chart | 10 |
| U.S. *Billboard* Hot 100 | 25 |
| U.S. *Billboard* Hot Adult Contemporary Tracks | 4 |
| Liste (2013) | Plassering |
| Irish Singles Chart | 83 |
| Liste (2014) | Plassering |
| Nederland | 56 |
|

Andre versjonar
---------------

I 1980 spelte den spanske songaren Ana Belén ein spansk versjon av songen kalla «El Hombre del Piano». 

«Weird Al» Yankovic spelte ein parodi av songen kalla «Ode to a Superhero» som handlar om plottet i filmen Spider-Man på albumet *Poodle Hat* i 2003. 

Den finske songaren Ari Koivunen spelte ein versjon av «Piano Man» på albumet hans *Fuel for the Fire* i 2007.

Kjelder
-------

* *Denne artikkelen bygger på «Piano Man (song)» frå Wikipedia på engelsk, den 27. august 2014.*
	+ *Wikipedia på engelsk oppgav desse kjeldene:*

1. ↑
2. ↑  *Billy Joel: The Life and Times of An Angry Young Man (p. 73)* by Hank Bordowitz
3. ↑  *Billy Joel: The Life and Times of An Angry Young Man* by Hank Bordowitz
4. ↑
5. ↑  *arkivkopi*, arkivert frå originalen 2. desember 2013, henta 27. august 2014
6. ↑

Bakgrunnsstoff
--------------

* Video på YouTube / ⒞1985 Sony BMG channel
* Heile songteksten på MetroLyrics


|  |  |  |
| --- | --- | --- |
| 430: «Blue Suede Shoes» Elvis Presley | Plassering på lista til Rolling Stone frå 2010 over dei 500 beste songane gjennom tidene429 «Piano Man» Billy Joel | 428: «It's Your Thing» The Isley Brothers |

| * v
* d
* e
Billy Joel |
| --- |
| Studioalbum | *Cold Spring Harbor***·** *Piano Man***·** *Streetlife Serenade***·** *Turnstiles***·** *The Stranger***·** *52nd Street***·** *Glass Houses***·** *The Nylon Curtain***·** *An Innocent Man***·** *The Bridge***·** *Storm Front***·** *River of Dreams***·** *Fantasies & Delusions* |
| Konsertalbum | *Songs in the Attic***·** *KOHЦEPT***·** *2000 Years: The Millennium Concert***·** *12 Gardens Live***·** *Live at Shea Stadium: The Concert* |
| Samleplater | *Greatest Hits, Vol. 1–3***·** *Souvenir: The Ultimate Collection***·** *The Ultimate Collection***·** *The Essential Billy Joel***·** *Piano Man: The Very Best of Billy Joel***·** *My Lives***·** *The Hits* |
| Singlar | «Piano Man»**·** «You're My Home»**·** «Worse Comes to Worst»**·** «Travelin' Prayer»**·** «The Ballad of Billy the Kid»**·** «The Entertainer»**·** «Just the Way You Are»**·** «Movin' Out (Anthony's Song)»**·** «Only the Good Die Young»**·** «She's Always a Woman»**·** «Vienna» **·** «The Stranger»**·** «My Life»**·** «Big Shot»**·** «Honesty»**·** «Until the Night»**·** «All for Leyna»**·** «You May Be Right»**·** «It's Still Rock and Roll to Me»**·** «Don't Ask Me Why»**·** «Sometimes a Fantasy»**·** «Say Goodbye to Hollywood» (Live)**·** «She's Got a Way» (Live)**·** «Pressure»**·** «Allentown»**·** «Goodnight Saigon»**·** «Tell Her About It»**·** «Uptown Girl»**·** «An Innocent Man»**·** «The Longest Time»**·** «Leave a Tender Moment Alone»**·** «This Night»**·** «Keeping the Faith»**·** «You're Only Human (Second Wind)»**·** «The Night Is Still Young»**·** «Modern Woman»**·** «A Matter of Trust»**·** «This Is the Time»**·** «Baby Grand»**·** «Back in the U.S.S.R.» (Live)**·** «We Didn't Start the Fire»**·** «Leningrad»**·** «I Go to Extremes»**·** «The Downeaster 'Alexa'»**·** «That's Not Her Style»**·** «And So It Goes»**·** «Shameless»**·** «All Shook Up»**·** «The River of Dreams»**·** «All About Soul»**·** «No Man's Land»**·** «Lullabye (Goodnight, My Angel)»**·** «To Make You Feel My Love»**·** «Hey Girl»**·** «All My Life»**·** «Christmas in Fallujah» |
| Andre songar | «Captain Jack»**·** «Root Beer Rag»**·** «New York State of Mind»**·** «Prelude/Angry Young Man»**·** «Miami 2017 (Seen the Lights Go Out on Broadway)»**·** «Scenes from an Italian Restaurant»**·** «Zanzibar»**·** «Big Man on Mulberry Street» |